पाएं अपने शहर की ताज़ा ख़बरें और फ्री ई-पेपरडाउनलोड करें
नेशनल हाइवे-52 पर तालेड़ा-काेटा के बीच लंबापीपल गांव के पास शनिवार दोपहर काे एक युवक का शव पड़ा मिला। इस स्थान के आसपास काेई मकान-ढाबा भी नहीं था। राहगीराें और आसपास के ग्रामीणाें ने शव पड़ा देखकर तालेड़ा पुलिस थाने में इसकी सूचना दी, जिस पर पुलिस ने आकर मुआयना किया और शव को अस्पताल पहुंचाया। शव के पास मिले आधार कार्ड से उसकी पहचान पीपल्दा (कोटा) के रहने वाले जितेंद्र कुशवाहा (34) के रूप में हुई। पुलिस ने मृतक के परिजनों से संपर्क किया तो पता चला कि जितेंद्र जयपुर में निजी कंपनी में काम करता था और बीमार चल रहा था।
प्रत्यक्षदर्शियों का कहना है कि जयपुर से कोटा जा रही अनुबंधित बस ने दोपहर 12.30 बजे करीब जितेंद्र को बस से उतारा था। बस से उतरने के 10 मिनट बाद ही जितेंद्र की मौत हो गई। उसके शरीर पर किसी भी प्रकार के चोट के निशान नहीं मिले हैं। शव की हालत देखकर कोरोना की जांच कराने का फैसला लिया है। पुलिस ने शव काे जिला अस्पताल की मोर्चरी में रखवाया है, जहां कोरोना सैंपल की रिपोर्ट आने के बाद पोस्टमार्टम किया जाएगा।
चालक की संवेदनहीनता पर उठे सवालघटना के समय करीबी ग्रामीणाें-राहगीराें ने जो देखा तो कई सवाल खड़े हो गए। बीमारी की हालत में जितेंद्र को बस से क्यों उतारा गया। ऐसे क्या हालात बने थे कि बीच रास्ते में बस को रोककर जितेंद्र को उतारना पड़ा। बस से उतारे जाने के 10 मिनट बाद ही उसकी मौत कैसे हो गई। जिस जगह बस चालक ने जितेंद्र को उतारा था, वहां कोई बस्ती या होटल-मकान नहीं था। बस चालक की संवेदनहीनता को ग्रामीण काेसते नजर आए।^पोस्टमार्टम रिपोर्ट आने के बाद मौत के कारणों का खुलासा होगा। पुलिस टीम मौत के कारणों की जांच कर रही है। एहतियात के तौर पर उसका कोरोना जांच का सैंपल लिया गया है। - महेशसिंह संधू, थानाप्रभारी, तालेड़ा
शादियों की खुशियां मातम में बदली, सड़क हादसे में दूल्हे के पिता की मौत
भासकर न्यूज. दबलानादबलाना थाना इलाके में कुम्हरला बालाजी के पास नेशनल हाइवे-148डी पर शनिवार सुबह बेटे की शादी का कार्ड देकर गांव लौट रहे बाइक सवार रूपनारायण गुर्जर (55) पुत्र लाल गुर्जर की तेज रफ्तार वाहन की टक्कर से मौके पर ही मौत हो गई। हादसे में बाइक पर पीछेे बैठा भतीजा गंभीर रूप से घायल हो गया।
टक्कर मारने वाले वाहन की अभी तक पहचान नहीं हाे पाई है।दबलाना थाने के हैडकांस्टेबल हरीशकुमार ने बताया कि रूपनारायण के बेटे की तीन मई को शादी होने वाली है। शादी के लिए कार्ड बांटकर भतीजे बबलू के साथ बाइक से गांव कोरमा जा रहे थे। तभी कुम्हरला बालाजी के पास तेज रफ्तार से अा रहे वाहन के चालक ने उनकी बाइक को टक्कर मार दी।टक्कर लगते ही बाइक चालक रूपनारायण असंतुलित हाेकर नीचे गिर गए अाैर उनकी मौके पर ही मौत हो गई, जबकि पीछे बैठा भतीजा बबलू गंभीर घायल हो गया। पुलिस ने बबलू काे नैनवां सीएचसी में भर्ती करवाकर उपचार शुरू करवाया। पोस्टमार्टम करवाकर रूपनारायण के शव काे परिजनों के सुपुर्द किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn